ne nl af nl nl nl nl nl nl nl nl nl nl fy nl en af af af nl af af af af af nl af nl nl nl nl nl af nl af af fr af en ne nl nl es ru nl af en nl fr nl en de nl en nl nl nl nl nl af nl eo nl af nl nl ceb fr en nl nl
Tuisblad Monumente Wie is ons Skakels Kontak ons
Webblad onderhou deur Paul van der Merwe
2015 nuusbrief Vol 1 No 1
2004 nuusbrief Vol 3 No 1
2007 nuusbrief Vol 6 No 1
2006 nuusbrief Vol 5 No 1
2005 nuusbrief Vol 4 No 1
2002 nuusbrief Vol 1 No 1
2002 nuusbrief Vol 1 No 2
Die 2018 Gedenkfees by Swartbooisdrift langs die Kunenerivier lê om die draai en die manne is stadig maar seker besig om hul bakkies gereed te kry vir al die vrag wat vervoer moet word.
Hierdie lekkerte is vir meer as 60 jaar al die grootste gebeurtenis op ons Dorslandkalender. En die 2018 Gedenkfees gaan geen uitsondering wees nie, want ons kry al van oral oor navrae. Mense wil begin beplan. Party moet voortydig hulle verlof bymekaarmaak en reël, en ander sit 'n spesiale klein pienk varkie eenkant genaamd: Gedenkfees Spaarvarkie.
Vir ons stoere, gereelde feesgangers wil ons dus sê, dis reg mense, ons het die feesterrein al besoek en 'n lys gemaak van alles wat aandag moet geniet. Ons is net so opgewonde en entoesiasties soos julle!
Vir die wat dit nog nie beleef het nie, het ons net een antwoord: daardie klomp stadsfeeste is nie te vergelyke met die groot, groot, GROOT kuier wat elke vyf jaar hier gebeur nie.
Sien in jou geestesoog die blink, glinsterende water van die Kunene- rivier en jou tentjie wat op die walle staan. Om jou is pragtige groot skadubome en so ver as wat jy kyk het elkeen sy kampplek kom bou soos hy/sy hierdie spesiale ervaring wil geniet. Hierdie ou het sommer vir hom twee regte ysterkateltjies saamgebring om saans onder die sterre te kan slaap. Daardie een het weer 'n gesellige “kombuis” en “sitkamer” ingerig. En doer sit 'n mamma met twee pragtige kleuters, 'n tweeling. Die tweetjies leer sommer voortydig hoe kuier Dorslanders nou regtig. Die opgeskote langbeen outjies het intussen al 'n bobbejaan slingertou beet wat uit een van die bome hang en so swaai en val elkeen gillend en jillend, want maatjies is hier by die dosyne. Die beste is egter om die mense te sien wat mekaar jare laas 'n ordentlike handdruk kon gee. Dis 'n gesellige kuier waar lang stories gepraat word en ou verhale afgestof word tot diep in die nag langs heerlike braaivleisvure. Ja, stap maar, vat die pad tussen al hierdie heerlikheid deur en jy sal by elke gesellige groep heerlik inskakel en nuwe stories hoor.
En dan is daar nog die uitbundige geswem by die waterval waar oompie krokodil jou nie kan bykom nie, asook die ... nee, kom kyk eerder self. Hier is beslis nie genoeg plek om alles te beskryf wat daar gebeur nie!
Laai dus jou kampgoed, of haak jou karavaan, of man, spring sommer in daardie camper al is hy nie vir vier by vier paaie bedoel nie, want onder hierdie klomp mense sal daar altyd iemand wees wat jou mooi sal help deur daardie driffie waar die buffer so 'n bietjie wil- wil haak – of sal sê waar kan jy ry en waar nie.
En mense, moet dit nie ligtelik opneem nie, want agter die skerms gebeur groot goed om dit moontlik te maak. Die Dorslandtrekvereniging Swartbooisdrift het baie spesiale toestemming om dit elke vyf jaar daar op 'n ander man se werf te mag doen – van die Namibiese regering, die Plaaslike Owerheid daar, asook die Angolese regering. Dis 'n groot groep mense (ons kampplek was laas keer oor 'n kilometer lank) en moes ons mooi verduidelik dit is beslis slegs 'n kulturele aangeleentheid, want die Angolese en plaaslike bevolking kan andersins met reg wonder wat beplan die groot groep mense dat hulle so saamdrom op die oewers van die Kunenerivier.
Diegene wat solank hulle plek wil reserveer, kan dit doen deur op die volgende skakel te kliek: Registrasievorm. Sou u egter hierdie nuusbrief as ‘n fisiese posstuk ontvang, is u welkom om vir Callie Opperman by +264 81 368 3534 te kontak sodat u ‘n fisiese inskrywingsvorm in die hande kan kry.
2015 nuusbrief Vol 1 No 2
2016 nuusbrief Vol 2 No 1
2016 nuusbrief Vol 2 No 2
2017 nuusbrief Vol 3 No 1
DVD & CD OPNAME : ONTHULLING VAN DORSLANDTREK- GEDENKTEKEN, VOORTREKKERMONUMENT, 19 MAART 2016
Navrae is ontvang oor die beskikbaarheid van die DVD & CD wat tydens die onthulling van die DT–gedenkteken, in die Historiese Gedenktuin by die Voortrekkermonument, vervaardig is. Daar is ‘n DVD en CD beskikbaar van hierdie gebeurtenis. Die DVD is slegs van die onthulling @ R200. Die DVD van die onthulling en bykomende CD met foto's wat tydens die geleentheid geneem is, is @ R250 beskikbaar.
Persone wat belangstel, word versoek om so gou as moontlik (nie later as 30 Julie 2018) aan te dui of hulle ‘n bestelling wil plaas. Geen betaling is op hierdie stadium nodig nie.
Kontak asb vir Pieter (Danie) Kok per e- pos pdfkok@gmail.com of selfoon (+27) 82 335 2254
Meer inligting is beskikbaar op die Face Book van Mariana Badenhorst du Plessis by: